หุ้นรับเหมาเล็กเลือก SYNTECพื้นฐานแน่น ราคาถูก ปันผลสวย
โบรกฯแนะ SYNTEC โดยหุ้นรับเหมาขนาดเล็กตอนนี้มีเพียงตัวเดียวที่ราคายังถูกอยู่และเป็นหุ้นพื้นฐานดี ปันผลมั่นคง นอกจากนี้ยังมีแผนประมูลงานเพิ่มอีกในช่วงระยะสั้น
12 พ.ย. 2558

บล.ยูโอบี เคย์เฮียน (ประเทศไทย) ระบุในบทวิเคราะห์ (12 พ.ย.) ว่า สำหรับหุ้นรับเหมาขนาดเล็กตอนนี้มีเพียงตัวเดียวที่ราคายังถูกอยู่และเป็นหุ้นพื้นฐานดี ปันผลมั่นคงคือบริษัท ซินเท็ค คอนสตรัคชั่น จำกัด (มหาชน) หรือ SYNTEC (ราคาเป้าหมาย 3.80 บาท) มี margin สูงและมีการรับรู้รายได้ต่อเนื่อง ทำให้งบไตรมาส 3 จะดีต่อเนื่องจากงบไตรมาส 2 ที่ดีอยู่แล้ว
โดยทั้งปี 58 การรับงานทั้งปีจะสูงใกล้เคียง 1 หมื่นล้านบาทถือว่าเติบโตชัดเจนจากปีก่อน นอกจากนี้ยังมีแผนประมูลงานเพิ่มอีกในช่วงระยะสั้นนี้ได้แก่งาน CPN, NOBLE, SUPALAI บวกกับแผนการขยายส่วนต่อรถไฟฟ้าของรัฐบาลระยะยาวช่วยให้มีการสร้างคอนโดเพิ่มและประมูลงานก่อสร้างเพิ่ม ทำให้มีรายได้มาเพิ่มระยะสั้นถึงยาวให้ SYNTEC